13. ข้อมูลอื่นที่เกี่ยวข้อง

13.1 ด้านนวัตกรรมและการพัฒนาทรัพยากรบุคคล

  ตามที่บริษัทฯได้กำหนดทิศทางธุรกิจของบริษัทฯระหว่างปี พ.ศ. 2547 – 2549 เมื่อวันที่ 18
  พฤศจิกายน 2546 โดยมุ่งเน้นนวัตกรรมและพัฒนาทรัพยากรบุคคล
  เพื่อรองรับการเติบโตขององค์กรนั้น ในปี 2547 ที่ผ่านมา
  บริษัทฯได้ดำเนินการเพื่อให้สอดคล้องกับทิศทางธุรกิจที่ได้กำหนดไว้ดังต่อไปนี้

  13.1.1 นวัตกรรม (Innovation)

  บริษัทฯได้ดำเนินการเพื่อสร้างนวัตกรรมใหม่ๆ ตามนโยบายหลักของบริษัทฯ
  โดยกำหนดแผนการปฏิบัติงานให้กับฝ่ายวิจัยและพัฒนาผลิตภัณฑ์ของบริษัทฯดังนี้

1)  การเพิ่มประสิทธิภาพการพัฒนาผลิตภัณฑ์

  ประสานงานร่วมกับฝ่ายขาย และฝ่ายตลาดอย่างใกล้ชิด แบ่งปันข้อมูล
  ประสานงานในการออกแบบให้กับฝ่ายอื่นๆ เพื่อลดเวลาการออกแบบผลิตภัณฑ์ใหม่
  และลดต้นทุนการผลิต

2)  การพัฒนาสินค้าให้มีมูลค่าเพิ่มและสร้างสินค้าเฉพาะกลุ่ม (Niche Market)

  เพิ่มคุณค่าให้กับสินค้า เช่น สินค้าตกแต่งบ้าน และสินค้าที่ไม่ใช่สินค้าบนโต๊ะอาหาร เป็นต้น
  เพื่อให้สินค้ามีอัตรากำไรสูงขึ้น โดยตอบสนองตรงต่อความต้องการของผู้บริโภค
  พร้อมทั้งเสริมภาพลักษณ์ที่ดีต่อผลิตภัณฑ์ และตราสินค้า

3)  การปรับปรุงระบบงานให้รับข้อมูลจากลูกค้าและส่งข้อมูลให้ลูกค้าดียิ่งขึ้น

  ปรับระบบคอมพิวเตอร์ CAD-CAM ให้สามารถรับข้อมูลจากลูกค้าได้ถูกต้อง
  รวดเร็วอย่างมีประสิทธิภาพยิ่งขึ้น และนำระบบ E-Drawing มารองรับการรับส่งข้อมูลกับลูกค้า

13.1.2 การพัฒนาทรัพยากรบุคคล

  บริษัทฯมีนโยบายพัฒนาพนักงานให้มีความรู้ความสามารถ
  โดยเน้นการจัดฝึกอบรมอย่างมากทั้งภายในและภายนอกบริษัทฯ
  และส่งเสริมให้มีการเรียนรู้แก่ผู้บริหารและพนักงานในองค์กรในลักษณะเป็น “Learning
  Organization” โดยในปี 2547 ที่ผ่านมา
  บริษัทฯได้มีการจัดฝึกอบรมแก่พนักงานเพื่อมุ่งเน้นพัฒนาใน 4 ด้านหลักๆ ดังนี้

-   ด้านทักษะในหน้าที่ให้เกิดความชำนาญ

-   ด้านข้อมูลข่าวสาร ด้วยการนำระบบสารสนเทศมาใช้ เพื่อเกิดความรวดเร็วและถูกต้อง
    สามารถนำไปใช้ในการวิเคราะห์และตัดสินใจ

-   ด้านการบริหาร การจัดการ เพื่อให้เกิดความรวดเร็วและลดเวลาการทำงาน

-   ด้านการสร้างระบบขั้นตอนการทำงาน และนำระบบเทคโนโลยีสารสนเทศมาประยุกต์ใช้
    เพื่อให้ระบบการทำงานเป็นมาตรฐานสากล

13.2 ด้านระบบข้อมูลสารสนเทศ

  ในปี 2547 บริษัทฯได้จัดตั้งคณะทำงานเพื่อปรับปรุงระบบเทคโนโลยีสารสนเทศ
  เพื่อให้การขับเคลื่อนงานด้านเทคโนโลยีสารสนเทศเป็นไปอย่างมีประสิทธิภาพมากขึ้น
  โดยในปีที่ผ่านมาบริษัทฯได้ทำการติดตั้งระบบข้อมูลสารสนเทศเพื่อการบริหารและการจัดการดังต่อไปนี้

1)  ระบบ Oracle Financial and Sale Analysis
    เป็นระบบที่นำมาช่วยในการวิเคราะห์เพื่อ
    ตัดสินใจในส่วนของงานทางด้านการเงินและการขาย

2)  ระบบ Automatic Fax Online เป็นระบบที่ช่วยในการส่งใบสั่งซื้อไปยังผู้จำหน่าย

3)  ระบบการจองห้องประชุม Online
    เป็นระบบที่ช่วยในด้านงานธุรการเกี่ยวกับการจองห้องประชุม

4)  ระบบ Intranet Web เป็นระบบการติดต่อสื่อสารภายในองค์กร

5)  ตู้ I–Console เป็นระบบ Information Sharing
    ที่ช่วยแผยแพร่ข้อมูลข่าวสารภายในองค์กรให้กับพนักงาน

6)  ระบบ Ektra System เป็นระบบการขายสินค้าตรายี่ห้อใหม่ของบริษัทฯภายใต้ชื่อ เอกตรา

7)  ระบบ Bank Cheque เป็นระบบที่ช่วยในการจ่ายเงินให้กับผู้จำหน่าย
    โดยธนาคารเป็นผู้ดำเนินการออกเช็คแทนบริษัทฯ

8)  ระบบเบิกจ่ายวัตถุดิบตามแผนการผลิตของโรงงานโคราช
    เป็นระบบที่นำมาช่วยลดปริมาณการใช้กระดาษ

9)  ระบบ Direct Sale Inquiry เป็นระบบที่นำมาให้พิธีกรใช้ในการดูข้อมูลยอดขาย

10) Quality of Service (QOS)
    เป็นระบบอุปกรณ์จัดสรรการส่งข้อมูลบนสายสัญญาณความเร็วสูง (Lease Line)

11) ระบบ Finger Scan ที่โรงงานบางปู และโรงงานอมตะนคร ชลบุรี
    เพื่อช่วยบันทึกเวลาการเข้าออกของพนักงาน

  สำหรับในปี 2548 บริษัทฯก็ได้มีแผนการพัฒนาอย่างต่อเนื่อง เพื่อเพิ่มประสิทธิภาพ และความ
  รวดเร็วในการทำงาน ได้แก่

1)  การติดตั้งระบบเบิกจ่ายวัตถุดิบตามแผนการผลิตเพิ่มเติมที่โรงงานสุขสวัสดิ์ โรงงาน บางปู
    และโรงงานอมตะนคร ชลบุรี

2)  การติดตั้งระบบ Finger Scan เพิ่มเติม
    ซึ่งเป็นส่วนหนึ่งของระบบการบริหารงานทรัพยากรบุคคล (Human Resource Management
    System) ที่โรงงานสุขสวัสดิ์ และ โรงงานโคราช

3)  การติดตั้งระบบการฝึกอบรม เพื่อช่วยในการเก็บข้อมูลด้านการฝึกอบรม
    และการประเมินผลของการฝึกอบรม

4)  การติดตั้งระบบ Office Information System เช่น ระบบใบลาของพนักงาน Online
    เพื่อช่วยในการบันทึกข้อมูลการลาของพนักงาน และลดปริมาณการใช้กระดาษ เป็นต้น

5)  พัฒนาระบบข้อมูลเพื่อการบริหารให้แพร่หลายในองค์กร

  13.3 กิจกรรมเพื่อสังคม

13.3.1 บริจาคช่วยเหลือผู้ประสบภัยสึนามิ

  ภายหลังเหตุการณ์คลื่นยักษ์สึนามิที่ภาคใต้ในเดือนธันวาคม 2547
  คณะผู้บริหารและพนักงานของบริษัทฯได้ร่วมกันบริจาคเงินและสิ่งของที่เป็นสินค้าของบริษัทฯ
  เพื่อช่วยเหลือผู้ประสบภัยจากคลื่นยักษ์สึนามิในเดือนมกราคม 2548

  13.3.2 โครงการปันหัวใจแด่น้อง มอบอุปกรณ์การศึกษา

  ในปี 2547 ที่ผ่านมา บริษัทฯได้จัดกิจกรรมเพื่อสาธารณกุศล เนื่องในโอกาสครบรอบ 3 ทศวรรษ
  ของซุปเปอร์แวร์ไดเร็คเซลส์ มีการจัดกิจกรรมหารายได้
  และเปิดรับบริจาคอุปกรณ์เครื่องใช้จากผู้มีจิตศรัทธา
  โดยนำสิ่งของและรายได้ดังกล่าวเข้าโครงการปันหัวใจแด่น้อง มอบอุปกรณ์การศึกษา
  โครงการดังกล่าวได้จัดขึ้น 2 ครั้ง ดังนี้

-   ครั้งที่ 1 จัดขึ้นในเดือนพฤศจิกายน 2547
    คณะผู้บริหารทีมขายได้เดินทางไปมอบเงินและสิ่งของที่โรงเรียนในหน่วยพิทักษ์ป่ากองคอง
    อำเภอแม่ระมาด จังหวัดตาก

-   ครั้งที่ 2 จัดขึ้นในเดือนมกราคม 2548
    คณะผู้บริหารทีมขายได้เดินทางไปมอบเงินและสิ่งของให้กับครู นักเรียน
    และเหล่าทหารที่โรงเรียนบ้านขอบด้ง บนดอยอ่างขาง จังหวัดเชียงใหม่